Hüüru mõis

Saviring täiskasvanutele
2023-04-13 13:00 - 20:00, 2023-04-20 13:00 - 20:00, 2023-04-27 13:00 - 20:00, 2023-05-04 13:00 - 20:00 (Europe/Tallinn)

Gongid ja helikausid Hüüru mõisas
2023-04-14 19:00 - 21:00
Need kaks tundi on mõnus lebotamine mattidel. Gongid ja helikausid Vilmar Schiffi kätes on need, mis Sinu eest hoolitsevad.
Vilmar ütleb, seansile tasub tulla, kui on soov ja tahtmine kohtuda iseendaga. Kuigi kindlasti tasub tulla ka lihtsalt uudishimust või kauneid helisid nautima nagu kontserdile – gongide ja kausside harmoniseeriv ja tasakaalustav mõju seisnebki peamiselt selles, et nende tekitatud ülemhelid aitavad inimesel lõdvestuda ja stressist vabaneda. Heliteraapia on abiks ka erinevate terviseprobleemide puhul nagu valud, väsimus, unetus, peavalud jpm.
Kreeka jumalate järgi nimed saanud planeetide gongid võimaldavad meil tagasi minna loomulikku ühendusse füüsilise, emotsionaalse ja vaimse maailmaga. Gonge kasutatakse tunnete vabastamiseks, sisemise kasvu äratamiseks, tasakaalu ja harmoonia loomiseks.
Tiibeti helikausid (Tibetian Singing Bowls, rin gongs, Himalayan bowls or suzu gongs) on üks kellade liik, mida nimetatakse ka põrandal lamavaks kellaks. Erinevalt tavapärasest kellast või kellukesest, kus heli tekitakse kella sisse kinnitatud varrega, on tiibeti helikauss põrandal ülepoole keeratud lamav kauss, mille raami vibreerimisel tekib harmooniline heli, sageli ka harmoonilised ülemtoonid.
Kestab kontsert umbes kaks tundi koos lõpulõdvestuse ja tagasisidestamisega (vabatahtlik) Kui võimalik, võta kaasa matt ja pleed (meil on matte ja kott-toole teatud kogus) ja lase end helidel üllatada .
Läbiviija Vilmar Schiff.
Osaluspanus on 10 eurot.
Palun anna oma tulekust teada kas 5085263 või info@huuru.ee

Laste saviring algajatele
2023-04-17 16:00 - 17:30, 2023-04-24 16:00 - 17:30, 2023-05-08 16:00 - 17:30

Laste toiduklubi
2023-04-17 16:00 - 17:30, 2023-05-08 16:00 - 17:30

Loodeteater
2023-04-17 18:00 - 20:00, 2023-04-18 18:00 - 20:00, 2023-04-24 18:00 - 20:00, 2023-04-25 18:00 - 20:00, 2023-05-02 18:00 - 20:00, 2023-05-08 18:00 - 20:00

Laste saviring edasijõudnutele
2023-04-18 16:00 - 17:30, 2023-04-25 16:00 - 17:30, 2023-05-02 16:00 - 17:30

Beebikool
2023-04-19 10:00 - 12:00, 2023-04-26 10:00 - 12:00, 2023-05-03 10:00 - 12:00

Meisterdamine ja kino
2023-04-20 11:00 - 14:30
11.00 sõidab Hüüru mõisa õuele mobiilne meistrikoda, kus saab valmistada leierkast-mängutoosi;
13.00 vaatame kino „Noor pealik Winnetou“;
Osalustasu 5€ Hüüru lapsele ja 10€ väljaspoolt Hüüru kanti osalejale;

Maroko toidu töötuba
2023-04-24 18:00 - 20:00

Koolivaheaja teegevused
2023-04-25 11:00 - 14:00
Valmistame küpsisekoogi;
Meisterdamise töötuba;
Sööme kooki ja mängud;

Vabateema saviringis
2023-04-26 11:00 - 14:00
Vabateema saviringis, meisterda endale või emale. Tee kassile uus krõbinakauss või aeda aiapäkapikk;
Osalustasu 5€ Hüüru lapsele ja 10€ väljaspoolt Hüüru kanti osalejale;

Kolivaheaja film "Noor pealik Winnetou"
2023-04-27 13:00 - 14:30
Kõigi aegade menukaima saksa kirjaniku Karl May loodud Winnetou romaanidest inspireeritud koguperefilm “Noor pealik Winnetou” toob kinoekraanidele noore indiaanipoisi suure seikluse. Dubleeritud eesti keelde!
Kuigi Winnetou on veel noor (12-aastane), peab ta ennast juba suureks sõdalaseks ja tahab end oma isale tõestada. Kui nende suguharu ähvardab näljahäda, näeb Winnetou võimalust oma julgust näidata. Teda toetab tema õde ja üks poiss linnast, kes tegelikult peaks olema tema vaenlane.
Koolivaheaja filmi vaatamine tasuta.

Apteeker Melchior. Timuka tütar
2023-04-27 18:30 - 20:00
Keskaegse põnevus-triloogia viimases filmis satub apteeker Melchiori naine Keterlyn jõhkra kallaletungi tunnistajaks. Tundmatu noormehe elu õnnestub päästa, kuid mälu kaotanud ohver ei tea, kes ta on ja kuidas enda jaoks võõrasse Tallinna sattus.
Sündmuskohalt leitud sõrmus juhatab Melchiori öise vennaskonna jälile, küsimusi tekitab ka laadapäeval esinenud veiderdajate trupp. Hirmuäratavad märgid vihjavad, et ohus pole üksnes tapmiskatsest toibuv tundmatu, vaid ka teda ravivad Melchior ja Keterlyn.
Samal ajal saabub linna inkvisiitor, keda teatakse halastamatu nõiakütina. Melchiori võime “surnutega kõneleda” ja nähtamatuid mõrvajälgi märgata on äratanud kahtluse, et tegemist võib olla ohtliku ketseriga. Ja kiriku vaenlase koht on tuleriidal…
Apteeker Melchiori triloogia põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid raamatutest tuntud tegelased ja sündmused täiesti uute, filmi jaoks loodud põnevate keerdkäikudega.
Filmi režissöör on Elmo Nüganen (Nimed marmortahvlil, 1944), tootjateks on Taska Film (O2, Fred Jüssi. Olemise ilu, Talve, Klassikokkutulek, Nimed Marmortahvlil, 1944), Nafta Films (O2, Supilinna salaselts), Apollo Film Productions (Talve, Vanamehe film, Soo, Kuulsuse narrid, Suvitajad) ja HansaFilm (Tõde ja õigus). Apteeker Melchiori filmid valmisid Eesti-Saksa-Läti-Leedu koostöös, kaastootjateks olid Maze Productions Saksamaalt, Film Angels Productions Lätist ja InScript Leedust. Operaator on Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.
Peaosades: Märten Metsaviir, Maarja Johanna Mägi, Alo Kõrve, Karl Robert Saaremäe, Ott Raidmets, Hele Kõrve, Andres Mähar, Jan Uuspõld.

Hüüru kevadtalgud
2023-04-30 10:00 - 15:00
Talgutööd – riisumine, mõisaümbruse ja haljastuse korrastamine.
Talgulistele talgusupp ja kringel.

Meisterdamise töötuba lastele
2023-05-06 11:00 - 12:30
